15 octombrie 2024

Comunicat de presă

**Subvenţii lunare de 2.250 lei acordate angajatorilor în temeiul art. 80 si 85 din Legea 76/2002 care încadrează în muncă persoane aflate în evidenţa AJOFM DOLJ.**

AGENȚIA JUDETEANA PENTRU OCUPAREA FORȚEI DE MUNCĂ DOLJ anunță angajatorii doljeni că a fost rectificat bugetul asigurărilor sociale de stat pentru anul 2024 şi au fost suplimentate creditele bugetare pentru stimularea ocupării forţei de muncă.

Pe această cale informăm angajatorii că vor fi încheiate conveții pentru anul 2024 în limta bugetului aprobat. AJOFM Dolj anunța că vor fi onorate cererile în ordine înregistrării, în limita bugetului aprobat, care îndeplinesc condițiile de eligibilitate pentru încheierea de convenții în baza Legii nr. 76/2002 privind sistemul asigurărilor pentru șomaj și stimularea ocuparii forței de muncă, cu modificările și completările ulterioare.

Agenția Județeană pentru Ocuparea Forței de Muncă Dolj aplică o serie de măsuri menite să crească șansele de ocupare a persoanelor aflate în căutarea unui loc de muncă. Printre măsurile destinate creșterii șanselor de ocupare a persoanelor în cautarea unui loc de muncă se numără acordarea de subvenții în vederea stimulării angajatorilor de a încadra pe piața muncii persoane aparţinând unor categorii dezavantajate sau cu acces mai dificil pe piaţa muncii.

Persoanele angajate trebuie să se încadreze în următoarele categorii:

* Absolvenţi ai unor instituţii de învăţământ,
* Şomeri peste 45 ani,
* Şomeri care sunt părinți unici susţinători ai familiilor monoparentale,
* şomeri de lungă durată,
* tineri NEETs,
* şomeri care, în termen de 5 ani de la data angajării îndeplinesc, conform legii, condiţiile pentru a solicita pensia anticipată parţială sau de acordare a pensiei pentru limită de vârstă, dacă nu îndeplinesc condiţiile de a solicita pensia anticipată parţială, beneficiază lunar, pe perioada angajării, până la data îndeplinirii condiţiilor respective.

Astfel, angajatorii primesc lunar, pe o perioadă de 12 luni, pentru fiecare persoană angajată cu contarct de munca pe perioadă nedetrminată, o sumă în cuantum de 2.250 lei, cu obligaţia menţinerii raporturilor de muncă sau de serviciu cel puţin 18 luni.

Pentru informații suplimentare cu privire la acordarea sumelor din bugetul asigurărilor pentru șomaj, angajatorii se pot adresa Agenţiei Judeţene pentru Ocuparea Forţei de Muncă Dolj din Craiova, str. Eugeniu Carada, nr.13A, tel. 0251/306 100 sau accesând [www.anofm.ro/](http://www.anofm.ro/%20) Persoane juridice/Stimulente acordate angajatorilor/ Subventionarea locurilor de munca.

Agenţia Judeţeană pentru Ocuparea Forţei de Muncă Dolj